pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ชี้แจงผลการประชุมทวิภาคีไทย – ลาว ครั้งที่ ๑๗
วันศุกร์ที่ 11 มกราคม 2562
กระทรวงยุติธรรม ชี้แจงผลการประชุมทวิภาคีไทย – ลาว ครั้งที่ ๑๗
กระทรวงยุติธรรม ชี้แจงผลการประชุมทวิภาคีไทย – ลาว ครั้งที่ ๑๗
ในวันศุกร์ที่ ๑๑ มกราคม ๒๕๖๒ พลอากาศเอก ประจิน จั่นตอง
รองนายกรัฐมนตรีและรัฐมนตรีว่าการกระทรวงยุติธรรม
ในฐานะหัวหน้าคณะผู้แทนไทย เป็นประธานการประชุมทวิภาคีไทย – ลาวฯ
เรื่องความร่วมมือด้านการป้องกันและปราบปรามยาเสพติด ครั้งที่ ๑๗
โดยมี พลตรี ดร.สมหวัง ทํามะสิด รองรัฐมนตรีกระทรวงป้องกันความสงบ
ในฐานะหัวหน้าคณะผู้แทนลาว เข้าร่วมฯ
ณ ห้องประชุมแอสเตอร์โรงแรม เดอะ เซนต์ รีจิส กรุงเทพฯ
เพื่อแลกเปลี่ยนข้อมูลข่าวสารและสร้างความร่วมมือระหว่าง
สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) ประเทศไทย
และสํานักงานเลขาธิการคณะกรรมการแห่งชาติลาวเพื่อตรวจตราและควบคุมยาเสพติด
สาธารณรัฐประชาธิปไตยประชาชนลาว
ในการแก้ไขปัญหายาเสพติด โดยทั้งสองประเทศได้ดําเนินงานร่วมกันมายาวนานกว่า ๒๗ ปี
โดยการประชุมครั้งนี้ ที่ประชุมได้มีมติในการดําเนินงานการความร่วมมือ
ด้านการป้องกันและปราบปรามยาเสพติดใน ๓ ประเด็นสําคัญ ได้แก่
๑. ประเด็นด้านการปราบปรามยาเสพติด โดยทั้งสองฝ่ายเห็นชอบแผนปฏิบัติการความร่วมมือ
ไทย - สปป. ลาว เพื่อการแก้ไขปัญหายาเสพติดร่วมกัน ซึ่งมีกรอบระยะเวลาดําเนินงาน ๔ ปี
ระหว่าง พ.ศ ๒๕๖๒ -๒๕๖๕ เน้นการแลกเปลี่ยนข้อมูลเพื่อนําไปสู่การสืบสวนขยายผลของคณะทํางาน
นอกจากนี้ฝ่าย สปป.ลาว จะส่งผลการวิเคราะห์ยาเสพติด ภาพถ่ายตัวอย่างยาเสพติด
รวมถึงลักษณะการบรรจุหีบห่อของยาเสพติดที่จับกุมได้ใน สปป.ลาว ให้แก่ฝ่ายไทย
เพื่อศึกษาและวิเคราะห์ร่วมกันต่อไป
๒. ประเด็นด้านการพัฒนาทางเลือก ฝ่ายไทย โดยมูลนิธิโครงการหลวง
สถาบันวิจัยและพัฒนาพื้นที่ราบสูง (องค์การมหาชน) และสํานักงาน ป.ป.ส.
ร่วมมือกันสนับสนุนองค์ความรู้และงบประมาณ ให้แก่
ฝ่าย สปป.ลาว ในการดําเนินโครงการพัฒนาทางเลือกในพื้นที่หมู่บ้านอุดมไซ
เมืองเวียงทอง แขวงบอลิคําไซ สปป.ลาว
เพื่อแก้ไขปัญหาการลักลอบและลําเลียงพืชเสพติดจากพื้นที่ดังกล่าวเข้ามายังประเทศไทย
๓. แผนปฏิบัติการแม่น้ําโขงปลอดภัย ทั้งสองฝ่ายเห็นชอบให้มีการดําเนินการตามแผนปฏิบัติการ
แม่น้ําโขงปลอดภัย ๖ ประเทศ ระยะเวลา ๔ ปี ระหว่าง พ.ศ. ๒๕๖๒ - ๒๕๖๕
สานต่อการดําเนินการลาดตระเวนทางน้ําในพื้นที่จังหวัดเชียงรายกับแขวงบ่อแก้ว
จังหวัดหนองคายกับแขวงนครเวียงจันทน์ นครหลวงเวียงจันทน์และจังหวัดนครพนมกับแขวงคําม่วน
โดยฝ่ายไทยได้สนับสนุนเรือลาดตระเวน จํานวน ๑ ลํา ให้แก่ สปป.ลาว
พร้อมทั้งจัดฝึกอบรมการควบคุมและซ่อมบํารุงเรือให้แก่เจ้าหน้าที่ สปป.ลาว
เพื่อประโยชน์สูงสุดในการแก้ไขปัญหายาเสพติดร่วมกัน
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานการประชุมคณะอนุกรรมการออกแบบสถาปัตยกรรม (Architecture Design) ระบบบูรณาการข้อมูลของภาครัฐ ครั้งที่ 2/2561
วันศุกร์ที่ 10 สิงหาคม 2561
ปลัดกระทรวงดิจิทัลฯ เป็นประธานการประชุมคณะอนุกรรมการออกแบบสถาปัตยกรรม (Architecture Design) ระบบบูรณาการข้อมูลของภาครัฐ ครั้งที่ 2/2561
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะอนุกรรมการออกแบบสถาปัตยกรรม (Architecture Design) ระบบบูรณาการข้อมูลของภาครัฐ ครั้งที่ 2/2561 โดยมีผู้แทนจาก 20 กระทรวง และหน่วยงานที่เกี่ยวข้องร่วมเป็นอนุกรรมการฯ ดังกล่าว ซึ่งการประชุมครั้งนี้ได้มีการพิจารณา 2 เรื่องสําคัญ คือ รูปแบบการจัดทํากรอบการกํากับดูแลข้อมูล (Data Governance Framework) เพื่อให้หน่วยงานภาครัฐสามารถนําไปผลักดันและดําเนินการในการกํากับดูแลข้อมูล รวมถึงติดตามการบริหารจัดการข้อมูลให้มีความโปร่งใส ตรวจสอบได้ ส่งผลต่อคุณภาพความมั่นคงปลอดภัย และบูรณาการข้อมูลได้อย่างครบถ้วน ถูกต้อง เป็นปัจจุบัน และพิจารณา (ร่าง) การออกแบบสถาปัตยกรรมองค์กรของภาครัฐ (Governance Enterprise Architecture) เพื่อกําหนดมาตรฐานโครงสร้างพื้นฐานด้านสารสนเทศและการประมวลผลข้อมูลภาครัฐ เพื่อการบูรณาการข้อมูลระหว่างหน่วยงานในการนําไปใช้ประโยชน์ ทั้งนี้ ที่ประชุมได้มอบหมายให้แต่ละหน่วยงานรายงานปัญหา กฎระเบียบ ข้อบังคับของแต่ละหน่วยงาน เพื่อหามาตรการแก้ไขในการบูรณาการเชื่อมโยงข้อมูลระหว่างกัน ตลอดจนให้เสนอความคิดเห็นในประเด็นต่างๆ เพื่อให้ได้รูปแบบในการบริหารจัดการด้านข้อมูลภาครัฐที่มีประสิทธิภาพสูงสุดสําหรับนําเสนอในการประชุมครั้งต่อไป เมื่อวันที่ 9 สิงหาคม 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
*********************************
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2562
วันอังคารที่ 1 มกราคม 2562
กระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2562
กระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2562
วันนี้ (1 มกราคม 2562) นายพสุ โลหารชุน ปลัดกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2562 ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-ประเทศไทยกับการเป็นเจ้าภาพการแข่งขัน MotoGP
วันอังคารที่ 5 กันยายน 2560
ประเทศไทยกับการเป็นเจ้าภาพการแข่งขัน MotoGP
อีกหนึ่งความก้าวหน้าของประเทศไทยที่ช่วยสร้างมูลค่าทางเศรษฐกิจและชื่อเสียงให้กับประเทศ
ประเทศไทยกับการเป็นเจ้าภาพการแข่งขัน MotoGP
นับเป็นเรื่องน่ายินดีของแฟนกีฬาและคนไทยทุกคน ที่คณะรัฐมนตรีภายใต้การนําของ พลเอก ประยุทธ์ จันทร์โอชา นายกรัฐมนตรี มีมติเห็นชอบตามที่กระทรวงท่องเที่ยวและกีฬาเสนอให้ประเทศไทยเป็นเจ้าภาพจัดการแข่งขันรถจักรยานยนต์ชิงแชมป์โลก หรือ “โมโตจีพี” (MotoGP) ระยะเวลา 3 ปี (พ.ศ.2561-2563) โดยการกีฬาแห่งประเทศไทยเป็นผู้รับผิดชอบดําเนินการ ด้วยงบประมาณสนับสนุนจากรัฐบาลปีละ 100 ล้านบาทจากค่าลิขสิทธิ์จํานวนราว 400 ล้านบาทต่อปี โดยเงินส่วนที่เหลือจะเป็นภาคเอกชนที่ร่วมลงขันเพื่อให้เกิดการแข่งขันมอเตอร์สปอร์ตระดับโลกรายการนี้ในประเทศไทย
จากการถ่ายทอดสดมากกว่า 200 ประเทศ ผ่านสายตาผู้ชมกว่า 600 ล้านคนทั่วโลก จึงไม่น่าแปลกใจที่นานาประเทศต่างพากันแสดงความจํานงในการขอรับสิทธิ์เป็นเจ้าภาพการแข่งขันรถจักรยานยนต์ทางเรียบระดับโลกนี้ โดยรัฐบาลได้เล็งเห็นโอกาสและเดินหน้าโครงการจัดการแข่งขัน MotoGP ในประเทศไทย จนได้รับการคัดเลือกในที่สุด และจะจัดการแข่งขันในปีแรกระหว่างวันที่ 5 - 7 ตุลาคม 2561 ณ สนามช้าง อินเตอร์เนชั่นแนล เซอร์กิต จังหวัดบุรีรัมย์
สําหรับผลลัพธ์จากการเป็นเจ้าภาพจัดการแข่งขัน นอกจากจะสร้างความตื่นตัวและความนิยมให้กับวงการกีฬามอเตอร์สปอร์ตของไทยแล้ว ยังเป็นการสร้างภาพลักษณ์ที่ดีให้กับประเทศทั้งในด้านการยกระดับมาตรฐานกีฬาไทย และการสร้างความเชื่อมั่นของนานาชาติต่อประเทศไทย นําไปสู่การสร้างรายได้ทั้งในระดับท้องถิ่นและระดับชาติ นอกจากนี้ อุตสาหกรรมรถจักรยานยนต์จะได้รับโอกาสมากขึ้น ตอกย้ําความเป็นผู้นําการผลิตรถจักรยานยนต์อันดับ 1 ของภูมิภาคอาเซียน โดยจะมีการนําเทคโนโลยีและองค์ความรู้เกี่ยวกับอุตสาหกรรมรถจักรยานยนต์เข้ามาถ่ายทอดและแลกเปลี่ยนกันระหว่างประเทศต่าง ๆ อย่างมาก
ทั้งนี้คาดว่าจะก่อให้เกิดรายได้และมีเงินหมุนเวียนเข้าประเทศตลอด 3 ปีไม่น้อยกว่า 1,895 ล้านบาทและนี่คืออีกหนึ่งความก้าวหน้าของประเทศไทย ที่ไม่ได้เกิดประโยชน์เฉพาะด้านการกีฬาเท่านั้นแต่ยังช่วยสร้างมูลค่าทางเศรษฐกิจและชื่อเสียงให้กับประเทศ ซึ่งสอดคล้องกับยุทธศาสตร์การพัฒนาคน พัฒนาชาติของรัฐบาลที่มุ่งหวังสร้างความมั่นคง มั่งคั่ง และยั่งยืน ให้กับประเทศชาติ โดยไม่ทิ้งใครไว้ข้างหลัง
ภาพ/บทความ : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-หลักเกณฑ์การตรวจคัดกรองฟรี
วันอาทิตย์ที่ 12 เมษายน 2563
หลักเกณฑ์การตรวจคัดกรองฟรี
รายละเอียดดังนี้
-มีไข้ ไอ น้ํามูก เจ็บคอ หายใจเหนื่อยและลําบาก
-ตวรจได้ที่ รพ.ตามสิทธิของท่าน หรือ รพ.เอกชนที่ร่วมโครงการ
-สอบถามเพิ่มเติม โทร.1330
รัฐบาลไทย-ข่าวทำเนียบรัฐบาล-กรมสรรพากรขยายเวลาการลดอัตราภาษีมูลค่าเพิ่ม ร้อยละ 7 ต่อไปอีก 1 ปี
วันศุกร์ที่ 12 ตุลาคม 2561
กรมสรรพากรขยายเวลาการลดอัตราภาษีมูลค่าเพิ่ม ร้อยละ 7 ต่อไปอีก 1 ปี
กรมสรรพากรขอประชาสัมพันธ์ให้ทราบโดยทั่วกันว่าการจัดเก็บภาษีมูลค่าเพิ่มยังคงจัดเก็บในอัตราร้อยละ 7 จนถึงวันที่ 30 กันยายน 2562
กรมสรรพากรขอประชาสัมพันธ์ให้ทราบโดยทั่วกันว่า การจัดเก็บภาษีมูลค่าเพิ่มยังคงจัดเก็บในอัตราร้อยละ 7 จนถึงวันที่ 30 กันยายน 2562 ทั้งนี้ ตามพระราชกฤษฎีกา ออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 669) พ.ศ. 2561 โดยให้ยังคงจัดเก็บภาษีมูลค่าเพิ่มในอัตราร้อยละ 7 รวมภาษีท้องถิ่น (ภาษีมูลค่าเพิ่มร้อยละ 6.3 และภาษีท้องถิ่นร้อยละ 0.7) สําหรับการขายสินค้า การให้บริการ หรือการนําเข้าทุกกรณี ส่วนการที่ระบุว่าเป็นการลดอัตราภาษีลงมานั้น เนื่องจากกฎหมายปัจจุบันกําหนดให้กรมสรรพากรจัดเก็บภาษีมูลค่าเพิ่มในอัตราร้อยละ 10 จึงจําเป็นต้องมีการออกพระราชกฤษฎีกาเพื่อลดอัตราภาษีมูลค่าเพิ่มลงมาที่อัตราร้อยละ 7 รวมภาษีท้องถิ่น การขยายเวลาการจัดเก็บภาษีมูลค่าเพิ่มในอัตราเดิมร้อยละ 7 ดังกล่าว เพื่อเป็นการกระตุ้นกลไกเศรษฐกิจ และช่วยลดภาระค่าครองชีพของประชาชน รวมถึงเป็นการสร้างความเชื่อมั่น ในการประกอบธุรกิจให้กับภาคเอกชน และการลงทุนในโครงสร้างพื้นฐานด้านคมนาคมขนาดใหญ่ให้สามารถดําเนินการไปได้อย่างต่อเนื่อง อันจะทําให้การบริโภคและการลงทุนของประเทศมีการขยายตัวต่อไป
ทั้งนี้ หากผู้ประกอบการหรือผู้เสียภาษีมีข้อสงสัยสามารถศึกษาเพิ่มเติมจากเว็บไซต์กรมสรรพากร www.rd.go.th หรือสอบถามข้อมูลได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร (RD Intelligence Center) 1161
รัฐบาลไทย-ข่าวทำเนียบรัฐบาล-สงกรานต์ปีนี้ควรปฏิบัติตนอย่างไร
วันพุธที่ 8 เมษายน 2563
สงกรานต์ปีนี้ควรปฏิบัติตนอย่างไร
ด้วยความห่วงใยจากกระทรวงวัฒนธรรม
อยู่บ้านหยุดเชื้อ เพื่อคนที่คุณรัก
รัฐบาลไทย-ข่าวทำเนียบรัฐบาล-กรมบัญชีกลางนำร่องพัฒนาระบบบริหารการเงินการคลังฯ ผ่านระบบ New GFMIS Thai
วันอังคารที่ 24 ธันวาคม 2562
กรมบัญชีกลางนําร่องพัฒนาระบบบริหารการเงินการคลังฯ ผ่านระบบ New GFMIS Thai
กรมบัญชีกลางแจงแนวทางการดําเนินการพัฒนาระบบบริหารการเงินการคลังภาครัฐแบบอิเล็กทรอนิกส์ใหม่ เพื่อเตรียมความพร้อมในการขึ้นระบบ New GFMIS Thai ของหน่วยงานนําร่อง ในวันที่ 5 พฤษภาคม 2563 ให้เป็นไปอย่างมีประสิทธิภาพ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ระบบการบริหารการเงินการคลังภาครัฐแบบอิเล็กทรอนิกส์ (GFMIS ) เป็นระบบการจัดการด้านการเงินการคลังของรัฐให้มีความทันสมัยและมีประสิทธิภาพ ซึ่งครอบคลุม 6 ระบบงาน ได้แก่ ระบบงบประมาณ (Fund Management System : FM) ระบบจัดซื้อจัดจ้าง (Purchasing Order : PO) ระบบการเบิกจ่ายเงิน (Account Payable : AP) ระบบรับและนําส่งเงิน (Reciept Process : RP) ระบบสินทรัพย์ถาวร (Fixed Assets : FA) และระบบบัญชีแยกประเภททั่วไป (General Ledger : GL) ซึ่งระบบ GFMIS ที่ใช้งานอยู่ในปัจจุบันมีข้อจํากัดของซอฟแวร์สําเร็จรูป ทําให้ขาดความคล่องตัวในการทํางาน กรมบัญชีกลางได้พัฒนาระบบบริหารการเงินการคลังภาครัฐแบบอิเล็กทรอนิกส์ใหม่ หรือระบบ New GFMIS Thai เพื่อทดแทนระบบเดิมซึ่งจะช่วยแก้ปัญหาเรื่องค่าใช้จ่าย Indirect License ลดค่าใช้จ่ายระยะยาวในเรื่องของ MA แก้ปัญหาเชิงฟังก์ชันการทํางานของระบบ และพร้อมรองรับการจัดสรรงบประมาณลงองค์กรปกครองส่วนท้องถิ่น (อปท.) ตาม พรบ.วิธีการงบประมาณ พ.ศ. 2561
“กรมบัญชีกลางได้ประชุมชี้แจงหน่วยงานนําร่องตามแผนการขึ้นระบบ New GFMIS Thai เพื่อเป็นการเตรียมความพร้อมให้กับหน่วยงานนําร่อง 5 หน่วยงาน จํานวน 169 หน่วยเบิกจ่าย ได้แก่ กรมบัญชีกลาง (89 หน่วยเบิกจ่าย) สํานักงบประมาณ (1 หน่วยเบิกจ่าย) สํานักงานปลัดกระทรวงการคลัง (1 หน่วยเบิกจ่าย) กรมธนารักษ์ (77 หน่วยเบิกจ่าย) สํานักงานเศรษฐกิจการคลัง (1 หน่วยเบิกจ่าย) โดยหน่วยงานนําร่องจะเริ่มใช้งานระบบ New GFMIS Thai ในวันที่ 5 พฤษภาคม 2563” อธิบดีกรมบัญชีกลางกล่าว
อธิบดีกรมบัญชีกลางกล่าวเพิ่มเติมว่า สําหรับแผนการขึ้นระบบ New GFMIS Thai ของหน่วยงานราชการที่ยังไม่ได้ขึ้นระบบ จะแบ่งออกเป็น 4 กลุ่ม ได้แก่ กลุ่ม 1 จํานวน 51 หน่วยงาน (549 หน่วยเบิกจ่าย) ขึ้นระบบวันที่ 1 สิงหาคม 2563 กลุ่ม 2 จํานวน 82 หน่วยงาน (1,417 หน่วยเบิกจ่าย) ขึ้นระบบวันที่ 2 พฤศจิกายน 2563 กลุ่ม 3 จํานวน 201 หน่วยงาน (2,667 หน่วยเบิกจ่าย) ขึ้นระบบวันที่ 4 มกราคม 2564 และกลุ่ม 4 จํานวน 257 หน่วยงาน (3,451 หน่วยเบิกจ่าย) ขึ้นระบบวันที่ 1 มีนาคม 2564 โดยจะมีผู้ประสานงานของคณะทํางานของส่วนราชการ (Core Team) ทีมสนับสนุนกรมบัญชีกลาง (CGD Team) ได้แก่ กองบัญชีภาครัฐ กองระบบการคลังภาครัฐ กองบริหารการรับ – จ่ายเงินภาครัฐ สํานักงานคลังเขต/จังหวัด และทีมสนับสนุนทางด้านเทคนิค บมจ.ธนาคารกรุงไทยและบริษัท กรุงไทย คอมพิวเตอร์ เซอร์วิสเซส จํากัด คอยให้ความช่วยเหลือ สนับสนุน และให้คําปรึกษา เพื่อให้การใช้งานระบบ New GFMIS Thai เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-รมว.ทส. ให้การต้อนรับคณะผู้บริหารเซ็นทรัลกรุ๊ป
วันพุธที่ 4 กันยายน 2562
รมว.ทส. ให้การต้อนรับคณะผู้บริหารเซ็นทรัลกรุ๊ป
รมว.ทส. ให้การต้อนรับคณะผู้บริหารเซ็นทรัลกรุ๊ป
รมว.ทส. ให้การต้อนรับคณะผู้บริหารเซ็นทรัลกรุ๊ป
วันที่ 2 กันยายน 2562เวลา 15.30 น. ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับ คุณสุพัตรา จิราธิวัฒน์ รองกรรมการผู้จัดการใหญ่ สํานักนโยบายองค์กรสัมพันธ์และภาพลักษณ์ บริษัท กลุ่มเซ็นทรัล จํากัด และคณะ ในโอกาสเข้าพบเพื่อพูดคุยหารือเกี่ยวกับแนวทางการรณรงค์การลดใช้ถุงพลาสติก และการลดขยะ โอกาสนี้ คณะผู้บริหารเซ็นทรัล ได้มอบถุงผ้าเป็นสัญลักษณ์สนับสนุนการลดใช้พลาสติกแก่รัฐมนตรีว่าการกระทรวงทรัพยากรธรรมชาติและสิ่งแวดล้อมด้วย
รัฐบาลไทย-ข่าวทำเนียบรัฐบาล-​กกจ.เผย จังหวัดที่มีแรงงานต่างด้าวทำงานมากที่สุด
วันอังคารที่ 28 เมษายน 2563
​กกจ.เผย จังหวัดที่มีแรงงานต่างด้าวทํางานมากที่สุด
นายสุชาติ พรชัยวิเศษกุล อธิบดีกรมการจัดหางาน  เผย  สถิติแรงงานต่างด้าวที่ได้รับอนุญาตให้ทํางานคงเหลือ ทั่วราชอาณาจักร (รวมทุกประเภท) ซึ่งนับรวมต่างด้าวที่เป็นชนกลุ่มน้อย และแรงงานต่างด้าวสัญชาติเมียนมา, ลาว, กัมพูชา, เวียดนาม ไว้ด้วย
ขณะนี้มีจํานวนรวม 2,814,481 คน ทํางานอยู่ในกรุงเทพมหานคร 722,158 คน ปริมณฑล 951,676 คน ภาคกลาง 532,074 คน ภาคเหนือ 215,302 คน ภาคตะวันออกเฉียงเหนือ 72,606 คน ภาคใต้ 320,665 คน
โดย 10 จังหวัดแรก ที่มีแรงงานต่างด้าวได้รับอนุญาตทํางาน (รวมทุกประเภท) สูงสุด ในประเทศไทย ได้แก่ 1.กรุงเทพมหานคร 722,158 คน 2.สมุทรสาคร 245,737 คน 3.นครปฐม 219,499 คน 4.ปทุมธานี 167,009 คน 5.นนทบุรี 166,005 คน 6.สมุทรปราการ 153,426 คน 7.ชลบุรี 139,877 คน 8.สุราษฎร์ธานี104,185 คน 9.เชียงใหม่ 96,511 คน 10.ภูเก็ต 56,298 คน
หากแยกเฉพาะ แรงงานต่างด้าวสัญชาติ เมียนมา ลาว กัมพูชา เวียดนามที่ได้รับอนุญาตให้นําเข้าตาม MoU คงเหลือ ปัจจุบัน จะมีจํานวน 1,086,494 คน อยู่ในกรุงเทพมหานคร 308,231 คน ปริมณฑล 394,508 คน ภาคกลาง 237,964 คน ภาคเหนือ 36,565 คน ภาคตะวันออกเฉียงเหนือ 41,309 คน ภาคใต้ 67,917 คน
อย่างไรก็ดี สําหรับข้อกังวลเรื่องการแพร่ระบาด ของโรคติดเชื้อไวรัสโคโรนา 2019 (COVID-19) ในกลุ่มแรงงานต่างด้าวที่เข้ามาทํางานในประเทศนั้น กรมการจัดหางานไม่ได้นิ่งนอนใจ โดยขณะนี้ได้ ได้สั่งการให้จัดหางานจังหวัดชะลอนําเข้าแรงงานต่างด้าวตาม MoU ทุกขั้นตอน แล้ว และได้ประสานกับทางการของประเทศต้นทางของแรงงานไว้แล้ว หากสถานการณ์การแพร่ระบาดในประเทศไทยหรือประเทศต้นทางของแรงงานต่างด้าวคลี่คลายจนเข้าสู่ภาวะปกติ ก็จะสามารถดําเนินการนําเข้าคนต่างด้าวมาทํางานได้ทันที
นอกจากนี้ ยังใช้ มาตรการประชาสัมพันธ์สร้างการรับรู้ เกี่ยวกับวิธีการป้องกันโรคCOVID-19 เบื้องต้นด้วยตนเองให้แรงงานต่างด้าวได้ทราบ โดยจัดทําข้อมูล เป็น 4 ภาษา ได้แก่ ภาษาไทย ภาษากัมพูชา ภาษาลาว และ ภาษาเมียนมา เพื่อเพิ่มการเข้าถึงข้อมูลข่าวสาร การจํากัดการเคลื่อนย้ายแรงงงาน โดยขยายเวลาการดําเนินการต่ออายุใบอนุญาตทํางานและการขออยู่ต่อในราชอาณาจักรให้กับแรงงานต่างด้าวสัญชาติ กัมพูชา ลาว และเมียนมา ที่ต้องดําเนินการตามมติครม.เมื่อวันที่ 20 สิงหาคม 2562 ไปถึงวันที่ 30 พฤศจิกายน 2563 การสํารวจตรวจสอบ (Check List) แรงงานต่างด้าวในสถานประกอบการให้สามารถทํางานได้โดยไม่ให้มีการติดเชื้อตามมาตรการที่กรมควบคุมโรคกําหนด และการตรวจสอบคัดกรอง เฝ้าระวังแรงงานต่างด้าว ณ ศูนย์ควบคุมการแจ้งเข้า-ออก เรือประมง (PIPO) เพื่อเพิ่มความเชื่อมั่น อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีส่งเสริมเด็กและเยาวชน คิดค้น สร้างสรรค์ นำเสนอผลงานที่นำเทคโนโลยีมาใช้พัฒนาประเทศเพื่อเข้าสู่แนวทางการพัฒนาตามไทยแลนด์ 4.0
วันอังคารที่ 1 ตุลาคม 2562
นายกรัฐมนตรีส่งเสริมเด็กและเยาวชน คิดค้น สร้างสรรค์ นําเสนอผลงานที่นําเทคโนโลยีมาใช้พัฒนาประเทศเพื่อเข้าสู่แนวทางการพัฒนาตามไทยแลนด์ 4.0
นายกรัฐมนตรีเยี่ยมชมนิทรรศการก่อนการประชุมคณะรัฐมนตรี
วันนี้ (1 ตุลาคม 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการแสดงผลงานผู้ประกอบการวิสาหกิจเริ่มต้น (Startup) และผู้ประกอบการที่ได้รับการเพิ่มขีดความสามารถในการแข่งขัน โดยอุทยานวิทยาศาสตร์
นาย สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย รศ.นพ. สรนิต ศิลธรรม ปลัดกระทรวงการอุดมศึกษาฯ นําคณะผู้บริหาร เข้าพบนายกรัฐมนตรีเพื่อนําเสนอผลงาน และผลงานที่ประสบความสําเร็จจากการบ่มเพาะธุรกิจวิทยาศาสตร์ เทคโนโลยี และนวัตกรรม (Technology Business Incubation: TBI) อุทยานวิทยาศาสตร์ภาคเหนือ
โอกาสนี้ กระทรวงการอุดมศึกษาฯ ได้คัดเลือกผลงานที่มีความโดดเด่น จากอุทยานวิทยาศาสตร์ 7 มหาวิทยาลัย ประกอบด้วย 1) บริษัท ทิวา อินโนเวท จํากัด จากสถาบันบ่มเพาะวิสาหกิจ มหาวิทยาลัยแม่โจ้ 2) ทีม NU Bio Bags จากอุทยานวิทยาศาสตร์ภาคเหนือตอนล่าง มหาวิทยาลัยนเรศวร 3) หจก.ปลาส้มไร้ก้างแม่ทองปอน จากสถาบันนวัตกรรมและถ่ายทอดเทคโนโลยี มหาวิทยาลัยพะเยา 4) กมล อินดิโก จากอุทยานวิทยาศาสตร์ภาคเหนือ มหาวิทยาลัยราชภัฏอุตรดิตถ์ 5) บริษัท ไทรส์ อีทีซี จํากัด จากโครงการอุทยานวิทยาศาสตร์ภาคเหนือ มหาวิทยาลัยแม่ฟ้าหลวง 6) บริษัท ธนพร ไรซ์มิลล์ จํากัด จากอุทยานวิทยาศาสตร์ภาคเหนือ มหาวิทยาลัยราชภัฏพิบูลสงคราม และ 7) ทีม ReCute จากอุทยานวิทยาศาสตร์และเทคโนโลยี มหาวิทยาลัยเชียงใหม่ ซึ่งเป็นผลงานที่มีศักยภาพในการแข่งขัน สามารถต่อยอดธุรกิจ ตอบโจทย์การพัฒนาเศรษฐกิจและสังคมในพื้นที่ ลดความเหลื่อมล้ําของประชาชน และยกระดับเศรษฐกิจของประเทศไทยให้เข้าแข่งขันในเวทีระดับนานาชาติ
โดยนายกรัฐมนตรี ได้เยี่ยมชมนิทรรศการ อาทิ ถุงพลาสติกย่อยสลายได้จากกากกาแฟ สีย้อมผ้าจากธรรมชาติใบฮ่อม พร้อมให้ข้อเสนอแนะว่า ให้ผู้ประกอบการคํานึงถึงขั้นตอนการผลิต แปรรูป ตามความต้องการของตลาด พร้อมยกระดับสินค้า นําภูมิปัญญาวัฒนธรรมไทยขับเคลื่อนเศรษฐกิจให้สินค้ามีมาตรฐาน
พร้อมกันนี้ นายกรัฐมนตรีกล่าวขอบคุณที่ร่วมขับเคลื่อน สร้างสรรค์สิ่งที่เป็นประโยชน์ และขอให้หน่วยงานที่เกี่ยวข้องสนับสนุนเด็กและเยาวชนที่มีพรสวรรค์ โดยส่งเสริมให้คิดค้น สร้างสรรค์ นําเสนอผลงานที่นําเทคโนโลยีมาใช้พัฒนาประเทศเพื่อเข้าสู่แนวทางการพัฒนาตามไทยแลนด์ 4.0
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จไปทรงเป็นประธานงานมหกรรมกองทุนแม่ของแผ่นดิน ประจำปี ๒๕๖๑
วันพฤหัสบดีที่ 16 สิงหาคม 2561
พระเจ้าหลานเธอ พระองค์เจ้าพัชรกิติยาภา เสด็จไปทรงเป็นประธานงานมหกรรมกองทุนแม่ของแผ่นดิน ประจําปี ๒๕๖๑
พระเจ้าหลานเธอ พระองค์เจ้าพัชรกิติยาภา เสด็จไปทรงเป็นประธานงานมหกรรมกองทุนแม่ของแผ่นดิน ประจําปี ๒๕๖๑
ในวันจันทร์ที่ ๑๓ สิงหาคม ๒๕๖๑ เวลา ๑๔.๐๐ น.
ณ ห้องรอยัลจูบิลี่ บอลรูม ศูนย์การแสดงสินค้าอิมแพ็ค เมืองทองธานี จังหวัดนนทบุรี
พระเจ้าหลานเธอ พระองค์เจ้าพัชรกิติยาภา
เสด็จไปทรงเป็นประธานงาน “มหกรรมกองทุนแม่ของแผ่นดิน ประจําปี ๒๕๖๑”
พร้อมประทานเงินพระราชทานขวัญถุงกองทุนแม่ของแผ่นดิน ประจําปี ๒๕๖๑
ให้กับหมู่บ้าน/ชุมชน ผ่านผู้ว่าราชการจังหวัด ๗๗ จังหวัด
ประทานพระดํารัสแก่ประธานหมู่บ้าน/ชุมชนกองทุนแม่ของแผ่นดิน จํานวน ๑,๐๔๘ แห่ง
และทอดพระเนตรนิทรรศการแสดงผลงานของตัวแทนหมู่บ้าน/ชุมชนกองทุนแม่ของแผ่นดิน
ที่พัฒนาเป็นศูนย์การเรียนรู้ของแต่ละภาค รวมทั้งทอดพระเนตรนิทรรศการเฉลิมพระเกียรติ
โดยมี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ในฐานะประธานกรรมการและผู้อํานวยการศูนย์อํานวยการป้องกันและปราบปรามยาเสพติดแห่งชาติ
เป็นผู้กราบทูลรายงานวัตถุประสงค์ของการจัดงานมหกรรมฯ
พร้อมด้วยนายศิรินทร์ยา สิทธิชัย เลขาธิการ ป.ป.ส. ผู้ว่าราชการจังหวัด ๗๗ จังหวัด
หัวหน้าส่วนราชการที่เกี่ยวข้อง ผู้แทนจากองค์กรภาคประชาชน
และผู้แทนจากหมู่บ้าน/ชุมชนกองทุนแม่ของแผ่นดิน ร่วมรับเสด็จ จํานวนกว่า ๒,๐๐๐ คน
ด้านพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กล่าวว่า
สํานักงานคณะกรรมการป้องกันและปราบปรามยาเสพติด ได้ดําเนินโครงการกองทุนแม่ของแผ่นดิน
มาตั้งแต่ปี ๒๕๔๗ จนถึงปัจจุบันมีหมู่บ้านและชุมชนที่เข้าร่วมเป็นกองทุนแม่ของแผ่นดิน รวมจํานวน ๒๒,๒๐๖ แห่ง
โดยมีการจัดพิธีมอบเงินพระราชทานขวัญถุงให้แก่หมู่บ้านและชุมชนเพิ่มขึ้นทุกปี เพื่อเป็นขวัญกําลังใจและสิริมงคล
โดยในปีนี้ได้ร่วมกับหน่วยงานภาคีที่เกี่ยวข้อง อาทิ กรมการพัฒนาชุมชน กรมส่งเสริมการปกครองท้องถิ่น กรุงเทพมหานคร
กองอํานวยการรักษาความมั่นคงภายในราชอาณาจักร
จัดงานมหกรรมกองทุนแม่ของแผ่นดิน ประจําปี ๒๕๖๑
โดยกิจกรรมสําคัญ คือ พิธีประทานเงินพระราชทานขวัญถุงกองทุนแม่ของแผ่นดิน
ให้แก่หมู่บ้านและชุมชนกองทุนแม่ของแผ่นดิน ประจําปี ๒๕๖๑ จํานวน ๑,๐๔๘ แห่ง
ซึ่งทุกหมู่บ้านและชุมชนมีความมุ่งมั่นที่จะทําให้หมู่บ้านและชุมชนของตนเป็นแบบอย่างที่ดีในการป้องกัน
เฝ้าระวัง และร่วมกันแก้ปัญหาการแพร่ระบาดของยาเสพติด
โดยน้อมนําหลักปรัชญาของเศรษฐกิจพอเพียงไปสู่การปฏิบัติ
และมีความตั้งใจที่จะพัฒนาตนเอง พึ่งตนเอง และพึ่งพากันเอง
เพื่อดํารงไว้ซึ่งความเข้มแข็งของกองทุนแม่ของแผ่นดิน
และขยายไปยังหมู่บ้านและชุมชนอื่น ๆ เพื่อเป็นหลักชัยสู่ความสงบร่มเย็นต่อไป
รัฐบาลไทย-ข่าวทำเนียบรัฐบาล-สธ. จับมือ HARVARD Kennedy School พัฒนาผู้บริหารระดับสูงเป็นนักบริหารมืออาชีพสนองนโยบายรัฐบาล
วันเสาร์ที่ 24 มีนาคม 2561
สธ. จับมือ HARVARD Kennedy School พัฒนาผู้บริหารระดับสูงเป็นนักบริหารมืออาชีพสนองนโยบายรัฐบาล
กระทรวงสาธารณสุข สร้างความร่วมมือ HARVARD Kennedy School สหรัฐอเมริกา พัฒนาผู้บริหารระดับสูงของกระทรวงสาธารณสุข ให้เป็นผู้บริหารมืออาชีพ ตอบโจทย์สร้างคน สร้างงาน พัฒนาประเทศ
กระทรวงสาธารณสุข สร้างความร่วมมือ HARVARD Kennedy School สหรัฐอเมริกา พัฒนาผู้บริหารระดับสูงของกระทรวงสาธารณสุข ให้เป็นผู้บริหารมืออาชีพ ตอบโจทย์สร้างคน สร้างงาน พัฒนาประเทศ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า กระทรวงสาธารณสุข โดยกองยุทธศาสตร์และแผนงานได้ลงนามบันทึกความเข้าใจกับสถาบันการศึกษา HARVARD Kennedy School ประเทศสหรัฐอเมริกา ส่งผู้บริหารของกระทรวงสาธารณสุข เข้ารับการอบรมหลักสูตรผู้บริหารระดับสูง Senior Executive Fellows ระยะที่ 1 หลักสูตรระยะสั้น 4 สัปดาห์ ปีละ 4 คน เป็นระยะเวลารวม 5 ปี เริ่มตั้งแต่ พ.ศ. 2561 จนถึงพ.ศ. 2565 รวม 20 คน และจะมีการบันทึกความเข้าใจระยะที่ 2 และต่อเนื่องทุก ๆ 5 ปี ซึ่งเป็นโอกาสที่ดีของกระทรวงสาธารณสุขในการพัฒนาผู้บริหารระดับสูง ให้มีทักษะความเป็นผู้นําการพัฒนานโยบายและการบริหารงานที่ทันสมัย ทันต่อสถานการณ์การเปลี่ยนแปลงของโลก นํามาสู่การบริหารจัดการระบบสุขภาพของประเทศอย่างมีประสิทธิภาพ และเป็นไปตามยุทธศาสตร์ด้านบุคลากรเป็นเลิศ (People Excellence) เพื่อบรรลุเป้าหมายประชาชนสุขภาพดี เจ้าหน้าที่มีความสุข ระบบสุขภาพยั่งยืน
ทั้งนี้ การฝึกอบรมเชิงปฏิบัติการหลักสูตรเพื่อพัฒนาผู้บริหารระดับสูงดังกล่าว เป็นส่วนหนึ่งของการดําเนินการตามโครงการพัฒนาบุคลากรภาครัฐของสํานักงาน ก.พ. ในการสนับสนุนให้มีการพัฒนาศักยภาพผู้บริหารระดับสูงให้เกิดประสิทธิภาพ เสริมสมรรถนะทางการบริหาร เพื่อขับเคลื่อนยุทธศาสตร์ชาติ 20 ปี สอดคล้องกับข้อสั่งการของนายกรัฐมนตรี พลเอกประยุทธ์ จันทร์โอชา ที่มอบหมายให้สํานักงาน ก.พ. สํานักงาน ก.พ.ร. และหน่วยงานที่เกี่ยวข้อง เร่งรัดการจัดทําหลักสูตรระยะสั้นให้ผู้บริหารระดับสูงภาครัฐ ได้แก่ ปลัดกระทรวง อธิบดี รองผู้ว่าราชการจังหวัด และรองอธิบดี ที่มีศักยภาพเข้ารับการอบรมเชิงปฏิบัติการด้านต่าง ๆ เพื่อรองรับการขับเคลื่อนยุทธศาสตร์ชาติ 20 ปี การบริหารราชการแผ่นดินให้เกิดประโยชน์สูงสุดกับประเทศและประชาชนต่อไป
“หลักสูตรผู้บริหารระดับสูง Senior Executive Fellows เป็นหลักสูตรที่นิยมสูงสุดของสถาบันการศึกษา HARVARD Kennedy School EXCUTIVE EDUCATION ที่มีความเชี่ยวชาญในการพัฒนาผู้บริหารให้มีความเป็นผู้นํา และได้รับความนิยมจากข้าราชการและผู้นํานานาประเทศทั่วโลก สมัครเข้ารับการศึกษาและการอบรมจํานวนมาก ในปีงบประมาณ 2561 มีผู้บริหารกระทรวงสาธารณสุข ได้รับการคัดเลือกเข้ารับการอบรม 3 คน ได้แก่ นพ.ภานุวัฒน์ ปานเกตุ รองอธิบดีกรมสนับสนุนบริการสุขภาพ นพ.อรรถพล แก้วสัมฤทธิ์ รองอธิบดีกรมอนามัย และนพ.สุรโชค ต่างวิวัฒน์ รองเลขาธิการสํานักงานคณะกรรมการอาหารและยา” รัฐมนตรีว่าการกระทรวงสาธารณสุขกล่าว